  Виталий Пронин 30-тӥ южтолэзе тодомы, макем воштӥськоз Эгра ёросысь Сэп гуртлэн тусыз. Отын лулчеберетъя квартал лэсьто. Та проект туэ утӥз Президентлэсь грантсэ. Табере гурт чеберскоз. Удмуртарняе тодомы ни, кызьы Ижысь М. Калашников нимо техникая но Удмурт кун университетъёсысь студентъёс суредазы вуоно Сэплэсь туссэ. Уже пыриськизы егит дизайнеръёс но архитекторъёс, соос лэсьтӥзы 4 эскиз. Та суредъёсын ик тодматскоз гурт калык. Быръёз тужгес кельшымонзэ, асьсэ малпанзэ вералоз. Сэпъёс вань мылкыд карисьёсты ӧтё та ужрадазы. Со кутскоз 12.30 часын. Мария Иванова Туспуктэм: vk.com (Культурный квартал деревни Сеп)  